424.23 REGOLAMENTI DWAR IL-PROTEZZJONI TAL-ĦADDIEMA MIR-RISKJI LI JINĦOLQU META PERSUNA TKUN ESPOSTA GĦALL-ASBESTOS FUQ IL-POST TAX-XOGĦOL L-AVVIŻ LEGALI 323 ta’ l-2006. L-AVVIŻ LEGALI 323 ta’ l-2006. 1. Titolu, għanu applikabilità. (1) It-titolu ta’ dawn ir-regolamenti hu Regolamenti dwar il-Protezzjoni tal-Ħaddiema mir-Riskji li jinħolqu meta persuna tkun esposta għall-Asbestos fuq il-Post tax-Xogħol. (2) L-għan ta’ dawn ir-regolamenti hu biex ikun hemm protezzjoni għall-ħaddiema mir-riskji għal saħħithom, inkluża l-prevenzjoni ta’ dawk ir-riskji, li jkunu ġejjin jew mistennija li jiġu mill-fatt li persuna tkun esposta għall-asbestos fuq ix-xogħol. Dawn ir-regolamenti jipprovdu valuri ta’ limitu u rekwiżiti speċifiċi oħra. (3) Dawn ir-regolamenti għandhom japplikaw għall-attivitajiet li fihom il-ħaddiema huma jew jistgħu jiġu esposti matul xogħolhom għal trab li jkun ġej minn asbestos jew materjal li jkun fih l-asbestos Tifsir. 2. F’dawn ir-regolament ikemm-il darba r-rabta tal-kliem ma tkunx teħtieġ xort’oħra: "asbestos" tfisser il-fibroussilicates li ġejjin: - Asbestos Actinolite, CAS (Servizz A stratt Kimiku) Nru. 77536-66-4, - Asbestos Gruenerite (amosite) CAS Nru. 12172-73-5, - Asbestos Anthophyllite, CAS Nru 77536-67-5, - Chrysotile, CAS Nru 12001-29-5, - Crocidolite, CAS Nru 12001-28-4, - Asbestos Tremolite, CAS Nru 77536-68-6. "l-Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; Kap. 424. Kap. 424. " l-Awtorità " tfisser l-Awtorità għas-Saħħa u s-Sigurtà fuq il-Post tax-Xogħol stabbilita bl-artikolu 8 ta’ l-Att; "tabib" tfisser tabib li jkun speċjalizzat fil-mediċina respiratorja, u li jkun maħtur minn min iħaddem biex jeżamina ħaddiema esposti għall-asbestos. 3. Evalwazzjoni tar-riskju. (1) F’każ ta’ xi attività li x’aktarx tinvolvi riskju li persuna tkun esposta għat-trab li jkun ġej minn asbestos jew materjal li jkun fih l-asbestos, dan ir-riskju għandu jkun evalwat b’tali mod li jkun jiddetermina ix-xorta u l-grad li għalih ħaddiem ikun espost għal trab li jkun ġej minn asbestos jew materjal li jkun fih l-asbestos. (2) Iżda l-esposizzjoni għandha tkun sporadika u ta’ intensità baxxa, u meta jkun ċar mir-riżultati ta’ l-evalwazzjoni tar-riskju imsemmija fis-sub regolament (1) illi l-limitu ta’ esposizzjoni għall-asbestos fl-arja ta’ fejn ikun qed isir ix-xogħol ma jkunx ser jinqabeż, ir-regolamenti 4, 12, 13(2), 14 u 15 ma jiġux applikati fejn ix-xogħol ikun jinvolvi: (a) attivitajiet qosra u mhux kontinwi ta’ manutenzjoni fejn materjali li ma jfarfrux ikunu qegħdin jiġu manipulati; (b) tneħħija mingħajr degradazzjoni ta’ materjali mhux degradati fejn il-fibri ta’ l-asbestos ikunu mwaħħlin sew f’matriċi; (ċ) l-inkapsular jew l-issiġġillar ta’ materjali li jkun fihom l-asbestos li jkunu f’kondizzjoni tajba; (d) il-monitoraġġ u l-kontroll, u l-ikkollezzjonar ta’ kampjuni biex ikun aċċertat jekk materjal speċifiku jkunx fihasbestos. (3) L-evalwazzjoni provduta fis-sub regolament (1) għandha tkun is-suġġett ta’ konsultazzjoni mal-ħaddiema u, jew mar-rappreżentanti tagħhom fl-impriża jew l-istabbiliment u għandha tkun riveduta fejn ikun hemm raġuni għal fejn persuna taħseb li mhijiex korretta jew li hemm xi bidla materjali fix-xogħol. 4. Sistema ta’ għoti ta’ avviż. Bla ħsara għar-regolament 3(2), għandhom jittieħdu dawn il-miżuri li ġejjin: (a) l-attivitajiet imsemmija fir-regolament 1(3) għandhom ikunu koperti b’sistema ta’ notifika mħaddma mill-Awtorità, u l-ebda xogħol li jinvolvi l-asbestos jew materjal li jkun fih l-asbestos ma għandu jibda qabel ma l-Awtorità tkun hekkavżata; (b) dan l-avviżmsemmi fil-paragrafu (a) għandu jintbagħat minn min iħaddem lill-Awtorità qabel jibda x-xogħol, u għandu jinkludi ta’ l-inqas deskrizzjoni qasira ta’: (i) il-lok fejni jkun ser isir ix-xogħol, (ii) it-tip u l-kwantità ta’ asbestosużat jew manipulat, (iii) l-attivitajiet u l-proċessi involuti, (iv) l-għadd ta’ ħaddiema involuti, (v) id-data ta’ meta jkun ser jibda u kemm ikun seridu mix-xogħol, (vi) il-miżuri li jkunu ser jittieħdu biex tkun limitata l-esposizzjoni tal-ħaddiema għall-asbestos; (ċ) mingħajr preġudizzju għal kull liġi jew regolament ieħor li jista’ japplika, ħaddiema u, jew ir-rappreżentanti tagħhom f’impriżi jew stabbilimenti għandu jkollhom aċċess għad-dokumenti li huma is-suġġett ta’ l-għoti ta’ avviż li għandu x’jasam ma’ l-impriża jew l-istabbiliment tagħhom; (d) kull darba li xi tibdil fil-kondizzjonijiet li taħthom ikun qed isir ix-xogħol jista’ jwassal biex tiżdied b’mod sinifikanti l-esposizzjoni għat-trab ta’ l-asbestos jew ta’ materjal li jkun fih l-asbestos, għandu jiġi ppreżentat a vviż ġdid. 5. Projbizzjoni ta’ l-asbestos permezz ta’ l-isprej. (1) L-applikazzjoni ta’ l-asbestos permezz tal-proċess ta’ l-ispreju l-proċeduri tax-xogħol li jinvolvu l-użu ta’ materjal ta’ densità baxxa (anqas minn 1 gżcm3) li jiżolaw jew iwaqqfu l-ħsejjes li jkun fihom l-asbestos huma projbiti. (2) Mingħajr preġudizzju għall-ħtiġiet ta’ liġijiet u regolamenti oħra li japplikaw fir-rigward tat-tqegħid fuq is-suq u l-użu ta’ l-asbestos, attivitajiet li jesponu ħaddiema għall-fibri ta’ l-asbestos waqt l-estrazzjoni ta’ l-asbestos jew il-manifattura u l-ipproċessar ta’ prodotti li jkun fihom l-asbestos miżjud intenzjonalment, huma projbiti, ħlief għat-trattament u t-tneħħija ta’ prodotti li jirriżultaw mill-ħatt u t-tneħħija ta’ l-asbestos. 6. Għall-attivitajiet kollha msemmija fir-regolament 1(3), l-esposizzjoni ta’ ħaddiema għal trab li jkun ġej mill-asbestos jew materjal li jkun fih l-asbestos fuq il-post tax-xogħol għandhom ikunu mnaqqsa għall-inqas livell u f’kull każ anqas mill-valur ta’ limitu stabbilit fir-regolament 8, b’mod partikolari permezz tal-passi li ġejjin: (a) l-għadd ta’ ħaddiema esposti jew li jistgħu jkunu esposti għal trab minn asbestos jew materjali li jkun fihom l-asbestos għandu jkun limitat għall-iżgħar għadd possibbli; (b) proċessi ta’ xogħol għandhom ikunu iddisinjati biex ma jipproduċux trab ta’ l-asbestos, jew jekk dan ma jkunx jista’ jsir, li jkun evitat il-ħruġ ta’ trab ta’ l-asbestos fl-arja; (ċ) il-post tax-xogħol u l-apparat użat fit-trattament ta’ l-asbestos għandu jkun tali li jista jitnaddaf regolarment, b’mod effettiv u li tkun tista’ ssir il-manutenzjoni fuqu; (d) asbestos jew materjal li jkun fih l-asbestos u li jiġġenera t-trab għandu jinżammu jkun trasportat f’pakketti xierqa siġillati kif approvati għal dan il-għan mill-Awtorità Maltija għall-Ambjent u l-Ippjanar; (e) l-iskart għandu jinġabar u jitneħħa mill-post tax-xogħol mill-iktar fis possibbli f’pakki xierqa siġillati, b’tabelli li jindikaw li jkun fihom l-asbestos, skond kif meħtieġ b’liġijiet u regolamenti oħra li japplikaw u li jirregolaw ir-rimi ta’ materjal tossiku u perikoluż. 7. Kejl u teħid ta’ kampjuni. (1) Skond ir-riżultati miksuba mill-evalwazzjoni inizjali tar-riskju, u biex tkun żgurata konformità mal-valur ta’ limitu stabbilit fir-regolament 8, il-kejl tal-fibri ta’ l-asbestos fl-arja fil-post tax-xogħol għandu jsir b’mod regolari. (2) It-teħid ta’ kampjuni għandu jkun rappreżentattiv ta’ l-esposizzjoni personali tal-ħaddiem għat-trab li jkun ġej mill-asbestos jew materjali li jkun fihom l-asbestos. (3) It-teħid ta’ kampjuni għandu jsir wara konsultazzjoni mal-ħaddiema u, jew mar-rappreżentanti tagħhom f’impriżi jew stabbilimenti. (4) It-teħid ta’ kampjuni għandu jsir minn persunal kwalifikat kif suppost. Il-kampjuni meħuda għandhom ikunu sussegwentement analizzati, skond is-sub regolament (6), f’laboratorji mgħammra biex janalizzawhom. (5) It-tul ta’ ħin li fih isir il-kejl għandu jkun tali li esposizzjoni rappreżentattiva għal perjodu ta’ riferenza ta’ tmien sigħat (għal xift wieħed) tista’ tiġi stabbilita permezz ta’ kejl jew kalkoli maħduma skond il-ħin. (6) L-għadd tal-fibri għandu jsir sa fejn ikun possibbli permezz ta’ phase-contrastmicroscope skond l-aktar rakkomandazzjonijiet reċenti u aċċettati komunement. Għal skop ta’ kejl ta’ l-asbestos fl-arja, skond kif imsemmi fis-sub regolament (1), għandhom ikunu ikkunsidrati biss dawk il-fibri li jkunu itwal minn ħames mikrometri, inqas minn tliet mikrometri wesgħin u l-proporzjon bejn il-wisgħa u t-tul li jkun ikbar minn 3:1. 8. Applikazzjoni ta’ valur ta’ limitu. Min iħaddem għandu jiżgura li l-ebda ħaddiem ma jkun espost għal konċentrazzjoni ta’ l-asbestos fl-arja ogħla minn 0.1 fibri kull ċentimetru kwadrat, bħala medja maħduma fuq tmien sigħat. 9. Meta jinqabeż il-valur ta’ limitu. (1) Fejn l-valur ta’ limitu provdut fir-regolament 8 jinqabeż, ir-raġunijiet għal fejn l-limitu jinqabeż għandhom jiġu identifikati u għandhom jittieħdu miżuri kif xierqa kemm jista’ jkun malajr sabiex tiġi rranġata is-sitwazzjoni. Ix-xogħol fiż-żona affettwata ma jkunx jista’ jitkompla qabel ma’ jittieħdu miżuri xierqa għall-protezzjoni tal-ħaddiema konċernati. (2) Sabiex tkun eżaminata l-effikaċja tal-miżuri msemmija fis-sub regolament (1), għandha minnufih issir determinazzjoni oħra tal-konċentrazzjoni ta’ l-asbestos fl-arja. (3) Meta l-esposizzjoni ma’ tkunx tista’ titnaqqas b’mod raġonevoli permezz ta’ metodi oħra u fejna demperament mal-valur ta’ limitu jagħmel li jkun neċessarju l-ilbies ta’ apparat protetti v respiratorju individwali, dan m’għandux ikun permanenti u għandu jinżamm strettament għall-minimu meħtieġ għal kull ħaddiem. Waqt perjodi ta’ xogħol fejn ikun meħtieġ l-użu ta’ dan l-apparat, għandu jkun hemm arranġamenti għal perjodi ta’ waqfien mix-xogħol li jkunu xierqa skond il-kondizzjonijiet fiżiċi u klimatoloġiċi, u meta rilevanti, f’konsultazzjoni mal-ħaddiema u, jew mar-rappreżentanti tagħhom. (4) Qabel jinbeda xogħol ta’ demolizzjoni jew ta’ manutenzjoni, miniħaddem għandu jieħu l-miżuri meħtieġa kollha biex jidentifika materjali preżunti li jkollhom l-asbestos, inkluż billi jġib informazzjoni mingħand is-sidien tal-post. Fejn ikun hemm dubju raġonevoli dwar il-preżenza ta’ l-asbestos f’materjal jew kostruzzjoni, il-ħtiġiet li japplikaw ta’ dawn ir-regolamenti għandhom ikunu osservati. 10. Drabi oħra fejn il-valur jista’ jinqabeż. (1) Fil-każ ta’ ċerti attivitajiet bħalma huma demolizzjoni, xogħol ta’ tneħħija ta’ asbestos, tiswija u manutenzjoni li dwarhom ikun jidher minn qabel li l-valur ta’ limitu provdut fir-regolament 8 ikun ser jinqabeż minkejja li jsir użu minn miżuri tekniċi ta’ prevenzjoni biex inaqqsu l-konċentrazzjoni ta’ l-asbetos fl-arja, miniħaddem għandu jiddetermina l-miżuri intiżi sabiex jiżguraw il-protezzjoni tal-ħaddiema waqt li huma jkunu qegġdinjagġmlu dawn l-attivitajiet, b’mod partikolari dwar il-miżuri li ġejjin: (a) il-ħaddiema għandhom jingħataw apparat respiratorju adattat u apparat personali protettiv ieħor, li għandu jintlibes; u (b) għandhom jitwaħħlu sinjali ta’ avviż sabiex jindikaw il li jidher biċ-ċar il l i l-valuri tal-limitu stipulati fir-regolament 8 ikunu sejrin jinqabżu; u (ċ) it-tixrid barra mill-post, jew sit ta’ ħidma, ta’ trab li jkun ġej minn asbestos jew materjal li jkun fih l-asbestos, għandu jkun evitat. (2) Il-ħaddiema u, jew ir-rappreżentanti tagħhom fl-impriża jew stabbiliment għandhom jiġu konsultati fuq dawk il-miżuri qabel ma jseħħu l-attivitajiet inkwistjoni. 11. Pjan ta’ xogħol. (1) Għandu jkun imħejji bil-miktub pjan ta’ xogħol qabel ma jibda’ xogħol li jinvolvi t-twaqqigħ jew isir xogħol sabiex jitneħħa l-asbestos u, jew prodotti li jkun fihom l-asbestos minn bini, strutturi, impjanti jew istallazzjonijiet jew minn fuq vapuri. (2) Il-pjan imsemmi fis-sub regolament (1) għandu jordna l-miżuri neċessarji sabiex tkun żgurata s-saħħa u s-sigurtà tal-ħaddiema fuq il-post tax-xogħol. Il-pjan għandu b’mod partikolari jiżgura illi: (a) asbestosu, jew prodotti li jkun fihom l-asbestos ikunu ser jitneħħew qabel jinbeda xogħol ta’ demolizzjoni, ħlief meta dan ikun ser jikkaġuna riskju ikbar lill-ħaddiema milli kieku jitħallew fil-post l-asbestos jew prodotti li jkun fihom l-asbestos; (b) l-apparat personali protettiv msemmi fir-regolament 10(1)(a) ikun provdut, meta dan ikun neċessarju; (ċ) meta x-xogħol ta’ demolizzjoni jew tneħħija ta’ l-asbestosikun tlesta, l-assenza ta’ riskji ta’ esposizzjoni għall-asbestos fil-post tax-xogħol għandha tiġi verifikata. (3) Il-pjan għandu jinkludi informazzjoni fuq dan li ġej: (a) ix-xorta tax-xogħol u kemm humistenni li danidum; (b) il-post fejn ser isir ix-xogħol, (ċ) il-metodi applikati fejn ix-xogħol jinvolvi l-asbestos jew xi materjal li jkun fihom l-asbestos, (d) il-karatteristiċi ta’ l-apparat użat għal: (i) il-protezzjoni u tneħħija tal-kontaminazzjoni ta’ dawk li jkunu qed jagħmlu x-xogħol, (ii) il-protezzjoni ta’ nies oħra preżenti fuq jew viċin il-post tax-xogħol. (4) Il-pjan imsemmi fis-sub regolament (1) għandu jkun notifikat lill-Awtorità qabel ma jibda’ x-xogħol proġettat, u l-Awtorità tista’ titlob li jittieħdu miżuri preventivi jew protettivi addizzjonali sabiex tkun salvagwardjata aħjar s-saħħa u s-sigurtà tal-ħaddiema u, jew ta’ terzi persuni. 12. (1) il-postijiet li fihom iseħħu l-attivitajiet msemmija hawn qabel: (i) ikollhom indikat il-limiti ta’ fejn ikun ser isir ix-xogħol immarkati b’mod ċar u indikati b’sinjali ta’ avviż; (ii) isiru mhux aċċessibbli għall-ħaddiem a ħlief għal dawk li minħabba fix-xorta tax-xogħol jew dmirijiet tagħhom ikunu jeħtieġu li jidħlu fihom; (iii) jiffurmaw żoni fejn ma jkunx permess it-tipjip; (b) ikollhom żoni apparti fejn ħaddiema ikunu jistgħu jieklu u jixorbu mingħajr biża ta’ kontaminazzjoni mit-trab ta’ l-asbestos: (i) ħaddiema huma provduti b’ilbies tax-xogħol jew protett iv kif adatt; (ii) dan l-ilbies tax-xogħol jew protettiv jibqa’ fl-impriża. Jista’, madankollu, ikun maħsul fi stabbilimenti barra mill-impriża li huma mgħammra għal dan it-tip ta’ xogħol jekk l-impriża ma’ tnaddafx l-ilbies hija stess; f’dak il-każ l-ilbies għandu jitwassal f’kontenituri magħluqa; (iii) ikun hemm postijiet separati fejn jiġu merfu għal-ilbies tax-xogħol jew dak protettiv u għall-ilbies ta’ barra; (iv) ħaddiema ikunu provduti b’faċilitajiet xierqa u adegwati fejn jinħaslu u għal bżonnijiet sanitarji, inkluża doxxa fil-każ ta’ xogħlijiet li jkunu jinvolvu t-trab; (v) apparat protettiv għandu jitqiegħed f’post definit sew u għandu jiġi eżaminat u mnaddaf wara kull meta jintuża; miżuri xierqa għandhom jittieħdu sabiex jiġi msewwi jew mibdula pparat difettuż qabel ma dan jerġa’ jintuża. (2) Ħaddiema ma’ jistgħux jitgħabbew bl-ispejjez tal-miżuri meħuda skond dan ir-regolament. 13. (1) Fil-każ ta’ l-attivitajiet kollha msemmija fir-regolament 1(3), għandhom jittieħdu miżuri xierqa sabiex ikun żgurat illi ħaddiema u r-rappreżentanti tagħhom fl-impriża jew l-istabbiliment jirċievu informazzjoni xierqa dwar: (a) ir-riskji potenzjali għas-saħħa mill-esposizzjoni għat-trab li jkun ġej mill-asbestos jew materjal li jkun fih l-asbestos, (b) l-eżistenza ta’ valuri ta’ limitu statutorji u l-bżonn li l-atmosfera tkun sottoposta għall-monitoraġġ, (ċ) rekwiżiti ta’ iġene, inkluż il-bżonn li wieħed ma jpejjipx, (d) il-prekawzjonijiet li għandhom jittieħdu rigward l-ilbies u l-użu ta’ apparat ulbies protettiv, (e) prekawzjonijiet speċjali iddisinjati sabiex inaqqsu l-esposizzjoni għall-asbestos. (2) Flimkien mal-miżuri msemmija fis-sub regolament (1), u bla ħsara għar-regolament 3(2), għandhom jittieħdu miżuri xierqa sabiex ikun żgurat illi: (a) ħaddiema u, jew rappreżentanti tagħhom fl-impriża jew l-istabbiliment għandhom aċċess għar-riżultati tal-kejl tal-konċentrazzjoni ta’ l-asbestos fl-arja u jistgħu jingħataw spjegazzjonijiet tas-sinjifikat ta’ dawk ir-riżultati; (b) jekk ir-riżultati jeċċedu l-valuri ta’ limitu provduti fir-regolament 8 il-ħaddiema inkwistjoni u r-rappreżentanti tagħhom fl-impriża jew fl-istabbiliment għandhom jiġu infurmati kemm jista’ jkun malajr dwar il-fatt u r-raġuni għal dan u l-ħaddiema u, jew ir-rappreżentanti tagħhom fl-impriża jew l-istabbiliment jiġu konsultati fuq il-miżuri li għandhom jittieħdu jew, f’emerġenza, jiġu infurmati dwar il-miżuri li jkunu ttieħdu. 14. Bla ħsara għar-regolament 3(2) għandhom jittieħdu l-miżuri li ġejjin: (a) eżami ta’ l-istat tas-saħħa ta’ kull ħaddiem, inkluż eżami speċifiku tas-sider, għandu jsir qabel ma ħaddiem ikun espost fuq ix-xogħol għat-trab ta’ l-asbestos, u għal dan il-għan, tabib li jkun qed jagħmel dan l-eżami jista’ jiggwida ruħu bir-rakkomandazzjonijiet prattiċi li hemm fl-Iskeda I; (b) eża miġdid għandu jsir mill-inqas darba kull tliet snin sakemm il-ħaddiem jibqa’ jkun espost, u t-tabib għandu jistabbilixxi record tas-saħħa għal kull individwuhekk eżaminat: Iżda t-tabib għandu jgħaddi lil min iħaddem, b’mod strettament kunfidenzjali, ir-riżultati ta’ dak l-eżami u xi rakkomandazzjonijiet magħmula, u miniħaddem għandu jagħti kopja lill-ħaddiem ta’ dak ir-riżultat ta’ l-eżami u tar-rakkomandazzjonijiet magħmulin lill-ħaddiem konċernat; (ċ) wara s-sorveljanza klinika msemmija f’dan ir-regolament, it-tabib responsabbli għas-sorveljanza medika tal-ħaddiema għandu javża fuq, jew jiddetermina x’miżuri protettivi jew preventivi individwali għandhom jittieħdu; dawn jistgħu jinkludu, fejn xieraq, t-tneħħija tal-ħaddiem involut milli jiġi b’xi mod espost għall-asbestos. It-tabib jista’ jirreferi xikaż partikolari lill-Awtorità għal istruzzjonijiet speċifiċi; (d) għandhom jingħataw informazzjoni u pariri lill-ħaddiema rigward xi eżami tas-saħħa tagħhom li jista’ jsirilhom wara li jieqfu milli jibqgħu esposti. It-tabib jista’ jindika li s-sorveljanza medika għandha tibqa ssir wara t-tmiem ta’ l-esposizzjoni għal kemm żmien huwa ikkunsidrat meħtieġ biex tkun salvagwarda ta s-saħħa tal-persuna konċernata; (e) il-ħaddiem involut jew miniħaddem jista’ jitlob reviżjoni ta’ l-istima msemmija fil-paragrafi (a) u (bil-ħaddiem involut jew miniħaddem jista’ jitlob reviżjoni ta’ l-istima msemmija fil-paragrafi (a). 15. Bla ħsara għar-regolament 3(2) għandhom jittieħdu l-miżuri li ġejjin: (a) min iħaddem għandu jniżżel isem il-ħaddiema responsabbli biex jagħmlu l-attivitajiet imsemmija fir-regolament 1(3) f’reġistru u għandu jindika x-xorta u d-dewmien ta’ l-attività għal dak li jkun soġġettu espost għalih. It-tabibu, jew l-Awtorità għandu jkollhom aċċess għal dan ir-reġistru. Kull ħaddiem għandu jkollu aċċess għar-riżultati fir-reġistru li jkun jolqot lil u personalment. Il-ħaddiema u, jew ir-rappreżentanti tagħhom għandu jkollhom aċċess għall-informazzjoni fir-reġistru b’mod kollettiv u anonimu; (b) ir-reġistru u d-dokumenti mediċi msemmija fir-regolament 14(a) u (bir-reġistru u d-dokumenti mediċi msemmija fir-regolament 14(a) għandhom jinżammu għal mill-inqas erbgħin sena wara li ħaddiem ma jibqax aktar espost; (ċ) l-Awtorità għandu jkollha aċċess għad-dokumenti msemmija f’dan ir-regolament f’każ li l-intrapriża tieqaf topera. 16. (1) Min iħaddem għandu jipprovdi taħriġ xieraq lill-ħaddiema kollha li jkunu esposti, jew li jistgħu jkunu esposti għal trab li jkun fih l-asbestos. Dan it-taħriġ għandu jingħata regolarment u b’xejn lill-ħaddiema. (2) Il-kontenut tat-taħriġ għandu jiftiehem faċilment mill-ħaddiema. Għandu jgħinhom jakkwistaw it-tagġrif u l-ħiliet f’dik li hi prevenzjoni u sigurtà, b’mod partikolari fir-rigward ta’: (a) il-proprjetajiet ta’ l-asbestos u l-effetti tiegħu fuq is-saħħa inkluż l-effett sinerġistiku tat-tipjip; (b) it-tipi ta’ prodotti jew materjal li jista’ jkollhom l-asbestos; (ċ) il-ħidmiet li jistgħu jirriżultaw f’esposizzjoni għall-asbestos u l-importanza ta’ kontrolli ta’ prevenzjoni biex titnaqqas l-esposizzjoni; (d) il-prattiċi ta’ xogħol mingħajr perikli, kontrolli u apparat ta’ protezzjoni; (e) ir-rwol xieraq, l-għa/la u s-selezzjoni, il-limitazzjonijiet u l-użu tajjeb ta’ l-apparat respiratorju; (f) proċeduri ta’ emerġenza; (g) proċeduri ta’ dekontaminazzjoni; (h) rimi ta’ skart; (i) ħtiġiet għal sorveljanza medika. (3) Qabel ma jsir xogħol ta’ demolizzjoni jew tneħħija ta’ asbestos, miniħaddem għandu jagħti prova lill-Awtorità dwar l-abbiltà tiegħu f’dan il-qasam, u l-Awtorità tist’atitlob lil min iħaddem u li jkun qed jaħdem jew li jkollu l-intenzjoni li jaħdem f’dan il-qasam biex jiġi reġistrat magħha, u meta tagħmel dan, l-Awtorità tista’ tiddetermina l-kriterji għal reġistrazzjoni bħal dik. 17. Reġistru ta’ każijiet konfermati ta’ asbestożi u ta’ mesoteljoma. (1) L-Awtorità għandha żżomm reġistru ta’ każijiet konfermati ta’ asbestożi u ta’ mesoteljoma, u għal dan il-għan, kull dipartiment, aġenzija jew entità governattiva li tkun notifikata b’xi mod bl-okkorrenza ta’ każ ta’ asbestożi u, jew mesoteljoma, għandu jinforma lill-Awtorità b’tali notifika, u għandu wkoll jgħaddi lill-Awtorità kull dettal rilevanti ieħor magħruf mid-dipartiment, aġenzija jew entità. 18. Riserva. Dawn ir-regolamenti għandhom ikunu mingħajr preġudizzju għal kull regolament ieħor, jew għal xi kondizzjoni magħmula jew imposta minn xi awtorità oħra kompetenti f’Malta rigward l-importazzjoni, l-użu, it-trasport, id-disponiment, iż-żamma jew l-esportazzjoni ta’ l-asbestos jew ta’ xi materjal li jkun fih l-asbestos. 19. F’dawk il-proċedimenti dwar reat li jsiru taħt dawn ir-regolamenti, li jkun jikkonsisti fin-nuqqas ta’ twettiq ta’ dmir jew ħtieġa li ssir xiħaġa sakemm din tkun prattikabbli jew sakemm din tkun bir-raġun prattikabli, jew li jintużaw l-aħjar mezzi prattikabbli biex issir xi ħaġa, ikun l-akkużat li għandu jipprova (skond ma jkun il-każ) illi ma kienx prattikabbli jew bir-raġun prattikabbli li jagħmel iktar milli fil-fatt ikun għamel biex iwettaq dak id-dmir jew dik il-ħtieġa, jew li ma kienx hemm mezzi prattiċi aħjar minn dawk li fil-fatt i ntużaw biex iwettaq dak id-dmir jew dik il-ħtie[a. 20. Reati. Kull minxjentement jew bi traskuraġni jindaħal fil-proċess li jiġi provdut post tax-xogħol siguru bla periklu, ikun ħati ta’ reat.